

**Predmet a účel nájmu**

Na základe zriaďovacej listiny, vystavenej zriaďovateľom – Trnavským samosprávnym krajom ( ďalej len „zriaďovateľ“) dňa 1. 7. 2002 ako vlastníkom majetku, má prenajímateľ v správe nehnuteľnosť nachádzajúcu sa v katastrálnom území Rakovice, zapísanú v Liste vlastníctva č. 333 ako sklad súpisné číslo 156 na parcele č. 717/78 nádvorie. Nehnuteľnosť je umiestnená v obci Rakovice. V zmysle „Zásad hospodárenia a nakladania s majetkom Trnavského samosprávneho kraja“ je prenajímateľ (ako správca majetku zriaďovateľa) po súhlase zriaďovateľa oprávnený prenechať do nájmu majetok, ktorý má v správe, tretej osobe.

V súlade s vyššie uvedeným prenajímateľ – Stredná odborná škola Rakovice - má zámer prenechať do nájmu nebytové priestory – sklady bez príslušenstva.

-  **celková  rozloha 370 m2 sklad**

- sklad nie je vykurovaný, je bez dodávky vody s elektrickým rozvodom

- sklad tvorí samostatný celok so samostatným bočným vchodom z ulice

CENA: Minimálna cena za prenájom vyššie uvedených priestorov je stanovená vo výške 8,50,- € za 1 m2 bez DPH vrátane pozemku. . V cene nie sú zahrnuté náklady, ktoré bude nájomca uhrádzať.

**Doba nájmu**

Nájomná zmluva sa uzatvára na dobu určitú. Sklad je možné prenajať od 01.03.2015.

Cenové ponuky možno podávať v písomnej podobe v zatvorenej obálke označenej názvom „Prenájom skladu “ v lehote do 16.02.2015 na adresu: Stredná odborná škola 922 08 Rakovice.

Ing. Mária Múdra

Riaditeľka SOŠ Rakovice

Rakovice 05.02.2015